૨૧મી સદીની મોટી દેન કે સમયની દરેક પાસે ખેંચ છે. ચાલતે રસ્તે બીજી ખરીદી સાથે કાર્ડ ખરીદી બે શબ્દો લખી ઓફીસમાંથી બીજી ટપાલો સાથે મેઈલ બોક્સમાં મૂક્તા પાંચ મિનિટ થાય અને અમારા ઘર દસ ફૂટ જ દૂર હોવા છતાં રૂબરૂ મળીએ તો વાતચીતમાં ખાસ્સી ૧૦-૧૫ મિનિટ તો નીકળી જ જાય. જો કે એકબીજાની નજરે પડીએ ત્યારે એવી થોડી પળોની આપ-લે પણ કરી લઈએ પરંતુ બે મહીનાથી તેઓ રહેવા આવ્યા છે છતાં ફક્ત બે જ વાર એમને મળવાનું શક્ય બન્યુ છે બાકી એકબીજાના ચહેરા પણ જોવા નથી મળતા.